უისკონსინი

უისკონსინი () — შტატი აშშ-ში, მდებარეობს ჩრდილო-აღმოსავლეთის ცენტრალურ რეგიონში. სახელი ინდიელთა ენაზე „ბალახიან ადგილს“ ნიშნავს. ადმინისტრაციული ცენტრია მედისონი, ყველაზე დიდი ქალაქი კი მილუოკი. მოსახლეობის 68%-ზე მეტი ქალაქებში ცხოვრობს.

ზოგადი ცნობები
 ფართობი – 169 ათასი კმ². 
 მოსახლეობა  (2019)- 5 822 434 (თეთრი 92,2 %, აფროამერიკელი 5 %, ლათინურამერიკელი 1,9 %). 
 ქალაქის მოსახლეობა - 64,2 %. 
 ქალაქები – მედისონი (დედაქალაქი), 223 ათასი, მილუოკი, 590 ათასი, გრინ-ბეი, 102 ათასი. 
 ცნობილი ადამიანები – ედნა ფერბერი, ჰარი გუდინი, სპენსერ ტრეისი.

გეოგრაფია
უისკონსინს უჭირავს მიჩიგანისა და ზემო ტბების შორის მდებარე ვაკე. ჩრდილოეთით ეწერი ნიადაგია, სამხრეთით ტყის ყომრალი. ტერიტორიია 40% უჭირავს წიწვოვან და ფართოფოთლოვან ტყეებს, მნიშვნელოვანი ნაწილი სათიბ-საძოვრებს.

ისტორია
1634 წელს გამოიკვლია ჟან ნიკოლმა, 1670 – შეიქმნა როგორც ახალი საფრანგეთის ნაწილი. 1763 - ფრანგებმა დაუთმეს ინგლისელებს. 1783 – აშშ-ს ტერიტორია. 1848-დან აშშ-ს შტატია. მოსახლეობის 68%-ზე მეტი ქალაქებში ცხოვრობს.

ეკონომიკა 
უისკონსინი სამრეწველო აგრარული შტატია. იღებენ თუთიის მადანს. არის ელექტროსადგურები, განვითარებულია ლითონდამუშავება და მანქანათმშენებლობა, მეცხოველეობა, დიდ ტბებზე — ნაოსნობა.

ლიტერატურა

 სქოლიო